[bookmark: _GoBack]Melléklet a Közgyűlés …/2025. (III. 27.) határozatához


A TOP-Plusz-1.3.2, TOP-Plusz-3.2.1, TOP-Plusz-3.4.1, TOP-Plusz-6.2.1 felhívásokra önkormányzatunk Fenntartható Városfejlesztési Stratégiájában rögzített projektek kapcsán az alábbiak kidolgozását kívánjuk bemutatni:

I. TOP Plusz-1.3.2 Fenntartható városfejlesztés pályázati felhívás 

1) Települési programtervben szereplő projekt címe: Belterületi utak fejlesztése – a Bajcsy-Zsilinszki út – Daróci utca csomópont fejlesztése	

Forrásigény/támogatás mértéke: 477 453 605 Ft
El nem számolható költség: 21 786 815 Ft

Megvalósuló szakmai tartalom: 

A projekt kapcsán vállalt indikátor: 310 méter rekonstrukált vagy korszerűsített út hossza.
A megvalósításba bevonásra kerülő önkormányzati ingatlanok: hrsz: 6146, 8116, 8530. Magyar Állam tulajdonában lévő megvalósítási helyszín: hrsz:   7317, 3173/7.

A projekt megvalósítása során a kereszteződés jelzőlámpás csomóponttá alakul át, a meglévő gyalogátkelőhely mellett kialakításra kerül két új átkelő az Alsóerdősor, és a Daróczi utcákban a csomópont átjárhatóságának biztosítása érdekében. 

A fejlesztést indokolja, hogy az elmúlt 10 évben több gyalogos gázolással járó baleset történt a helyszínen. A meglévő buszöblök szabályos kialakítása illetve az egyik esetben áthelyezése történik. 

A projekt költségvetésében a kötelezően tervezendő átalány költségek mellett az építéshez kapcsolódó költségek szerepelnek, melyek meghaladják a 430 millió forintot. Mivel a felhívás el nem számolható költségként jelöli a kocsibeállókat, ezért a tervekből ezen részek megvalósításához szükséges fedezetet biztosítania önkormányzatnak.

A fejlesztéssel kapcsolatban fenntartási időszakban az üzemeltetési költségek a jelenlegihez képest érdemi változást nem okoznak. 

2) Települési programtervben szereplő projekt címe: Élhető települések tárgyú fejlesztések Érden. 

Forrásigény/támogatás mértéke: 442 546 395 Ft

Ezen projeken belül:

a) Kutyavár - mezítlábas sétány kialakítása a hozzá kapcsolódó zöldinfrastruktúra fejlesztésekkel, valamint közösségi tér kialakítása a Kutyavár területén

Forrásigény/támogatás mértéke: 84 369 500 Ft

Megvalósuló szakmai tartalom:

A Kutyavár területén kialakítandó kis közösségi térrel a cél egy olyan terület létrehozása, ahol a településen élők szívesen töltik szabadidejüket, piknikezhetnek, beszélgethetnek, s mindezt a jó levegőn, zöld környezetben tehetik. 
A terület 2 ingatlanból áll, a Kutyavári utca felőli ingatlanból (11997 hrsz), valamint a Fürdő utca felé eső ingatlanból (11987 hrsz). Az 11997, valamint a 11987 hrsz-ú ingatlanokat egyaránt érinti a régészeti lelőhely, valamint műemléki környezetben helyezkedik el. Itt található a forrás, melyet említenek a régi történeti írások.
A Kutyavár területen zöldinfrastruktúra fejlesztése, valamit egy kis közösségi tér kialakítása is tervezett. A helyi építési szabályok figyelembevételével épületet nem tervez elhelyezni önkormányzat a fejlesztés kapcsán. A tervek szerint a 11987 hrsz-ú ingatlanon lévő forrás fogadására alkalmas fogadókút kerül kialakításra. Tervezési feladat hívószavai: Mátyás király, reneszánsz, lugasépítészet, kút, forrás, „kamasz” játszókert, pihenő-kert. A forrás fölé könnyűszerkezetes fedett kútház épül (fedett nyitott tér, leülőkkel, padokkal, pihenést szolgáló köztárgyakkal). Élő fűz telepítése mellett a városi környezetbe illeszkedő kosárfonott burkolattal kialakított könnyűszerkezetes pavilon kútház, csúcsíves keresztboltozattal és a boltmezőkben fonott burkolattal valósul meg. 

Közvetlen környezet rendezése: gyalogösvény, kavicsszórt vízáteresztő felületek a köztárgy körül. Térvilágítás a kútházban és környezetében. Az így létrejövő közösségi tér minden ide érkező számára lehetőséget kínál a szabadidő hasznos eltöltésére, hiszen akár baráti találkozók, piknikek helyszínéül is szolgálhat.

Fenntartási időszakban a fejlesztéssel érintett Klímapark terület üzemeltetéssel kapcsolatban felmerülő költség várhatóan megvalósítást követő 5 évben összesne  bruttó 2 950 000 Ft 


b) Darukezelő utcai Klímapark kialakítása

Forrásigény/támogatás mértéke: 107 493 338 Ft

Megvalósuló szakmai tartalom:

A Darukezelő utcai klímapark a városi klímastratégia részeként bekapcsolódik az ökoszisztémába és egy fenntartható módon kialakított rekreációs pihenő élettér jön létre. Az oázisként működő parkban a védett értékek megőrzését, valamint gyarapítása és a lakosok számára történő bemutatása, hasznosítása projektelem célja. A zöldterületbe sorolt területek feltárásának és használatának biztosítása is fontos feladat. 
A kivitelezés során a zöldterület faállományának átfogó felmérése valósul meg – 2,75 hektár területen.
Ennek részeként faápoló szakemberek által megtörténik az egyedi fafelmérés méretek, egészségi állapot és kezelési javaslat megadásával. 
Ezt kiegészítendő az értékesebb és/vagy gyengébb egészségi állapotúnak látszó fa egyedek műszeres vizsgálata vizuális képalkotó eszközzel. Így látható a valós egészségi állapot és meghatározható a fa jövőképe, a hozzá szükséges munkálatokkal.
Fentiek alapján egyszeri beavatkozásként a meglévő faállomány megőrzését szolgáló szakszerű faápolás:
- beteg kiszáradt fák eltávolítása
- lombkorona alakítása, ifjítása fasebkezeléssel
- keletkezett nyesedék helyszíni ledarálásával és felhasználásával valósl meg.
Fák növényvédelme fainjektálással vadgesztenyék és tölgyek esetében.
Cserjék telepítése cserjesor kialakítása.
Bioklimatikus tanterem a vízkörforgás bemutatására.
Utcabútorok telepítése (pl.: pad, napozóágy, tájékoztató táblák).
A terület átfogó tisztítása, növényi részek ledarálásával és helyszínen történő felhasználásával.
Védő fasor telepítése: fasor létesítése mintegy 350 m hosszan honos fajokból.
Sziklák elhelyezése a fa- és behajtásvédelem miatt.

Fenntartási időszakban a fejlesztéssel érintett Klímapark terület üzemeltetéssel kapcsolatban felmerülő költség várhatóan megvalósítást követő 5 évben összesne  bruttó 2 400 000 Ft 


c) Érd Natura 2000 területeinek fejlesztése (Beliczay-sziget, Fundoklia-völgy, Sánc-hegy)

Forrásigény/támogatás mértéke: 32 409 765 Ft

Megvalósuló szakmai tartalom:

c1) Beliczay-sziget  a Natura 2000 különleges természetmegőrzési területek közé tartozik. 
A Beliczay-sziget Érd déli részén található, a környék legháborítatlanabb formában megmaradt, a táj ősi arculatát megőrző része. 
Beliczay-sziget: A cca. 70 ha-t kitevő szigeten három erdőrészletben 1,53 ha területi kiterjedésben található meg csupán a kocsányos tölgy faállomány. Ezen erdők időskorúak, így minden utánpótlás fontos lehet.  A Csónak utca (0/57 hrsz önkormányzati tulajdonú) szigetre eső északi oldalán, a természetben egy árok található a volt Termál Hotel és a Duna folyam közötti 500 méter hosszúságot kitevő szakaszán. Az árok partéle és az állami tulajdonú 055/2 hrsz ingatlan között egy cca. 2 méter széles terület áll rendelkezésre, amely alkalmas egy fasor létesítésre. Ide kerülne mintegy 200 db - 1.5-2 méteres – csemete telepítésre, közösségi faültetés keretében. Ennek jelentős közösségépítő szerepe lesz, és lehetőséget ad a területen folyó Natura 2000-es terület gondozásával, revitalizálásával, a biodiverzitás növelésével kapcsolatos információk átadására is. 
A Csónak utca, illetve a Molnár utcai (a Molnár utca – 24460 hrsz – is önkormányzati tulajdonú, de nem Natura 2000-es terület) bejáratnál 2 db stabil erdészeti sorompót kívánunk elhelyezni, hogy megakadályozzuk a gépjárművek illegális behajtását, ezzel is óvva a térségben található természeti értékeket.
Az út másik oldalán, a fákon madárodúk és denevérszállások, etetők kihelyezése történik majd.
[bookmark: _Hlk190436715]A nemrégiben átadott kardióösvény egészségmegőrző szerepével összhangban fémből készült 9 állomásos szabadtéri tornapálya eszközeit helyezzük ki a Csónak utca másik oldalán. A beruházás indokolt, hisz a szigetet és az azt körülölelő töltést már most is sok sportember keresi fel futás, kocogás céljából. Érd Óvárosi részén nem található meg még ilyen jellegű létesítmény. A tervezett fejlesztések mindösszesen 2 215 m2 valósulnak meg.

[bookmark: _Hlk191902983][bookmark: _Hlk191902995]c2) Sánc-hegy: Az Érdi Magaspart százhalombattai Matrica Múzeum melletti magaslata. A Duna Érd és Százhalombatta közötti szakaszán, a 163 méteres Sánc-hegy a Duna fölött magasodik. Az Érdi-magaspart alámosott, függőleges falaiban jól megkülönböztethető a változatos, agyagból, homokból és márgából álló rétegződések.

A Sánc-hegy oldalán – 32 860 m2 területen - az inváziós mirigyes bálványfa és fehér akác, illetve a közönséges orgona visszaszorítását tervezzük. 
Jelenleg a Kardióösvény végpontjánál található Sánc – hegyi kilátóponton semmiféle biztosítása nincs annak, hogy a látogatók ne tapossák a Natura 2000-es terület értékes növénytárulásait. Ezért a tervezett 20 méter hosszú korlát megépítése kérgezett akácból történik majd és megakadályozhatjuk vele a taposási károkat.

c3) Fundoklia-völgy (teljes nevén: Fundoklia-völgy helyi jelentőségű természetvédelmi és Natura 2000 terület, néha Szidónia-völgyként hivatkoznak rá) a Tétényi-fennsíkot az Érd-sóskúti-fennsíktól Érd és Tárnok határán elválasztó, közel 3 km hosszú, 10–30 m mély, karsztos szárazvölgy. 1999 tavasza óta helyi jelentőségű védett terület, 2004-től pedig a Natura 2000 hálózat tagja. Gazdag növény- és állatvilággal rendelkezik, 2009 decembere óta kiépített tanösvénnyel is rendelkezik a terület. A völgy középső és délkeleti területe (az M7-estől délre eső völgyrész) helyi jelentőségű természetvédelmi terület és egyben a Natura 2000 hálózat tagja. A változatos felszíni alakzatok következtében kiemelkedően magas faj- és élőhely-diverzitású térség, amely a környékbeli hasonló élőhelyek zsugorodása következtében az utolsó mentsvára a fennsík élővilágának. A közel sík felszínbe bevágódó, meredek falú, kanyargó völgy egyedülálló tájképi érték. Területéről Érd délkeleti, Duna-parti része, a Mezőföld északi területei, valamint a Pázmánd-Verebi dombvidék és a Velencei-hegység is szabad szemmel látható
Az egyik legértékesebb védett területe a városnak. 
A fejlesztési területen a következők a céljaink:
A sziklagyepek és sztyeprétek zavartalanságának biztosítása, beavatkozás mellőzése. A spontán cserjésedő területeken a szukcessziós folyamatok irányítása a cserjék – értékesebb élőhelyek rovására történő – terjeszkedésének megakadályozása érdekében. A völgytalpi erdőmaradvány zavartalanságának biztosítása. Az inváziós fajok (pl. bálványfa, akác, zöld juhar, aranyvessző) visszaszorítása, további térnyerésük megakadályozása. 
Az agresszívan terjedő, gyomjellegű lágyszárú fajok által borított növényzeti foltokat kaszálni, illetve szárzúzni kell. A levágott növényi anyagot haladéktalanul el kell távolítani a területről. Ezzel a fejlesztési terület előkészítése biztosítható.
A terület délkeleti részén lévő cserjésben a fajgazdag gyepterületeket növelni kell az őshonos fásszárú növényzet fellazításával, ritkításával. A völgy biztonságos látogatását lehetővé tevő új lépcső és korlát megépítése.

Fenntartási időszakban a fejlesztéssel érintett NATURA 2000 területek üzemeltetéssel kapcsolatban felmerülő költség várhatóan megvalósítást követő 5 évben bruttó 2 400 000 Ft 


d) Játszóterek fejlesztése (Béke tér)
Forrásigény/támogatás mértéke: 151 793 691 Ft

Megvalósuló szakmai tartalom:

A Béke téri lakótelep Érd legnagyobb lakosságszámú lakóövezete. Az ingatlan teljes területe 5 hektár (hrsz 22552/43), mely magába foglalja a társasházak, parkolók, járdák által elfoglalt területeket. A társasházak között található zöldterület meglehetősen tagolt, melyet a gyalogjárdák további részekre osztanak fel. A fejleszteni kívánt zöldterület a két körbe kerített játszóteret és a lakótelep közepén található egybefüggő gyepes, pázsitos területet érintené elsősorban, illetve az ezeket összekötő járdák melletti zöldsávokat. A megújításra szánt zöldfelület nagysága kb. 12 000 m2. Ez a belső egybefüggő zöld felület kikapcsolódást, pihenést támogató funkcióval nem rendelkezik, leromlott állapota nem alkalmas a szabadidő aktív eltöltésére. A területen futó járdák többsége nem akadálymentesített, a felületük repedezett, botlás veszélyes. Az utca bútorok többsége cserére szorul. A jelenlegi köztérületi világítás több helyen hiányos. A területen jelenleg 2 db felújításra szoruló játszótér található, azonban mindkettő a legkisebb korosztály részére készült. A nagyobb játszótér területe 1 645 m2, a kisebb 500 m2. Mindkettő kerítéssel körbekerített, azonban mindkettőn az eszközök erősen elhasználódtak. Sem a játszótereken, sem a lakótelep által határolt területen nem található ivókút. A lakótelepen élő nagyobb gyermekek, felnőtt korosztály részére sem itt, sem a környéken nem található kikapcsolódási, gyülekezési, sportolási lehetőség.
Új tájszerkezet kialakítása, a játszóterek közvetlen környezetében és a nagyobb zöldfelületeken. A felújítással érintett területeken 150 cm széles, akadálymentes járdák-sétányok építése. Az ívóvíz hálózat elvezetése, ivókutak felszerelése. Kandeláberek cseréje a megújuló területeken, energiatakarékosabb, a fényszennyezést minimalizáló kivitelre. A jelenlegi gyepes felületeken a kamasz gyermekek részére sportolási (ping-pong, teqall asztalok), gyülekezési lehetőség biztosítása. A játszótéren a játszóeszközök megújítása, oly módon, hogy azokat nagyobb gyermekek is használni tudják, egyúttal árnyékolás biztosítása napvitorlák felszerelésével. Ezzel egyidőben, illetve alkalmazkodva az igényekhez minőségi utcabútorok telepítése. Az építési munkálatok befejeztével terület rendezése a növényállapot megújításával, parkosítás, fák, cserjék telepítése.

Fenntartási időszakban a Béke téri játszóterek üzemeltetéssel kapcsolatban felmerülő költség várhatóan megvalósítást követő 5 évben bruttó 14 400 000 Ft 


e) Új játszótér kialakítása (Hamzsabég tér)
Forrásigény/támogatás mértéke: 66 480 101 Ft

Megvalósuló szakmai tartalom:

A Hamzsabég tér Érd, ófalusi városrészén található. A város ezen részén nem található játszótér, azonban az erre vonatkozó lakossági igény az utóbbi években felerősödött. 
A tervezett 1500 m2 alapterületű játszókertben lehetősége lenne a legkisebbeknek és a kamaszoknak is játszó és fejlesztő eszközök használatára, korcsoportonkénti elrendezést alkalmazva. A terület körbekerítését követően több pihenő pad és asztal telepítését tervezzük, illetve kiépítésre kerülne az ivóvíz hálózat. A meglévő fák mellé újabbakat ültetnénk. A játszóeszközök fölé napvitorlák felszerelésével biztosítanánk az árnyékolást. A területen további 2500 m2 zöldfelületfejlesztés tervezett.
A műszaki felmérés alapján 440 fm hosszon kerítés építést, 6 db fedett asztalt padokkal tervezünk a helyszínen kihelyezni.
A játszótéren 300 m2 üléscsillapító talaj, és játszótéri eszközök épülnek. A helyszínen ivókút telepítés és napvitorlák telepítése is megvalósul. 

Fenntartási időszakban a Hamzsabég téri játszótér üzemeltetéssel kapcsolatban felmerülő költség várhatóan megvalósítást követő 5 évben bruttó 2 950 000 Ft.

3) Szociális célú városrehabilitáció érdekében szegregáció felszámolása Érden

Forrásigény/támogatás mértéke: 100 000 000 Ft

Megvalósuló szakmai tartalom:

A támogató által elvárt intézkedés amennyiben a településen a KSH 2011-es és 2024-es népszámlálása szegregációval érintett területet mutat ki annak felszámolása érdekében intézkedések illesztése a TOP-1.3.2 és a TOP-3.2.1 prioritásokon.
Mivel az intézkedéseket a 2011-es mérések alapján várja el tervezni támogató, ezért a célterülete projektnek a Juhász-Sugár út-Csősz – Kerülő utcák által határolt terület. 
A felhívás belső korlátai alapján a meglévő épület megvásárlására a költségek legfeljebb 2%-a tervezhető, ezért a projekt várhatóan önerő igénnyel jár majd önkormányzat számára, melynek mértéke a megvalósítási szakaszban pontosítható. A meglévő ingatlan megvásárlása melett projekt jelentős költségét az új lakóépület felújítása foglalja le. 

A szegregátumból élő családok számára a TOP-3.2.1 projekt keretében felzárkózásukat segítő programok valósulnak meg, ezen csoportból kerül kiemelésre a TOP-1.3.2 keretében egy ingatlanon élő család, melynek lehetőséget kínál a program a szegregációból történő elköltözésre. 

Fenntartási időszakban a projekttel kapcsolatban költség, ahhoz szükséges saját erő igény várhatóan nem merült fel.

II. TOP-Plusz-3.2.1 Fenntartható humánfejlesztése (ESZA) 

1) Települési programtervben szereplő projekt címe: Egészségfejlesztés Érden

Forrásigény/támogatás mértéke: 518 464 600 Ft

Megvalósuló szakmai tartalom:

A felhívás keretében támogatható tevékenységek közül az egészségfejlesztés tevékenységen belül található elképzelések valósulnak meg projektelemben. 
A projekt tervezési fázisában a dr. Romics László Egészségügyi Intézménnyel egyeztetve alakítottuk ki koncepciónkat, melyben a szűrővizsgálatok iránti érzékenyítés részeként tájékoztató kiadvány készül, illetve évente egy alkalommal a helyi lakosság számára széleskörű, ingyenes szűrővizsgálatokat biztosítunk. 
A védőnői szolgálat által összeállított tematika mentén valamennyi érdi iskolában a szexuális felvilágosítás témakörében témaspecifikus előadások megszervezése került tervezésre, melyet a szolgálat munkatársai valósítanak meg.
Szintén a szolgálat által előkészített és a megvalósítani tervezet programelem a várandóságra, szülésre, szoptatásra felkészítő programok megtartása érintett célcsoport számára. Ebben 9x2 óra időkeretben előadások formájában szereznek gyakorlatba hasznosítható információkat a kismamák, ezen kívül podcast formájában szakértőkkel folytatott beszélgetések készülnek és kerülnek továbbításra a témában érintettek számára.
Rendezvények formájában kerülnek beépítésre a Szülés hetére, a Szoptatás Világhetére, Babahordozó hétre, és a Szoptass szabadon! kampányra építő események.
A szolgálat szakemberei számára projektor, laptop, demobaba, a foglalkozások hatékony lebonyolítását segítő eszközbeszerzés is megvalósul.
Az ESZA tevékenységek tervezésekor az óvodai intézmények vezetőivel folytatott egyeztetések alapján a közösség és egészségfejlesztés témakörében képzések lefolytatását terveztük elszámolható tevékenységek közé, melyet évente biztosít dolgozói számára intézményen keresztül városunk ezzel hozzájárulva a képzésen résztvevőkön keresztül az intményekben folytaott szakmai munka színvonal emelkedéséhez, és a dolgozók megbecsüléséhez.
A tevékenységek között megvalósul az általános iskolások helyi sportolási lehetőségeit népszerűsítő, azokat bemutató sportesemény évente egy alkalommal. 
Valamint az önkormányzat dolgozói számára egészségügyi tanácsadás, képzések,  életmódváltást népszerűsítő prgoramok valósulnak meg.

Fenntartási időszakban a projekttel kapcsolatban költség, ahhoz szükséges saját erő igény várhatóan nem merült fel.


2) Települési programtervben szereplő projekt címe: Szociális célú városrehabilitáció	

Forrásigény/támogatás mértéke: 30 000 000 Ft

Megvalósuló szakmai tartalom:

A szegregációt felszámoló intézkedések tervezése kötelező feladatként jelentkezett fenntartható városok érintett településeinél, melyre a TOP-1.3.2 felhívásban végrehajtott tevékenységek mellett az érintett célcsoport hátrányos helyzetének felszámolása, vagy a hátrányok csökkentése érdekében fejlesztésüket célzó programok tervezése is szükséges, melyet konzorciumban valósítunk meg a Szociális Gondozó Központtal. 

Fenntartási időszakban a projekttel kapcsolatban költség, ahhoz szükséges saját erő igény várhatóan nem merült fel.


III. TOP-Plusz-3.4.1 Fenntartható humán infrastruktúra

1) Települési programtervben szereplő projekt címe: Óvodai épületek és játszóudvarok fejlesztése

Forrásigény/támogatás mértéke: 580 000 000 Ft

Megvalósuló szakmai tartalom:

A fejlesztés keretében az Érdi Kincses Óvoda 6 feladatellátási helye, valamint az Érdi Szivárvány Óvoda 6 feladatellátási helye újul meg az intézmények által megfogalmazott igények figyelembe vételével:
· Árnyékolás: a helyszíni igényeket és adottságokat figyelembe vevő árnyékoló szerkezetek kerülnek felszerelésre 10 feladatellátási helyen;
· Játszóudvarok, udvarok: a projekt előkészítéseként feladatellátási helyenként felmérésre került a meglévő állapot, melyekhez igazodva 6 feladatellátási helyen tervezett beavatkozás. A beavatkozások a következő feladatokra terjednek ki: a terasz és az udvari szilárd burkolatok cseréje és felújítása, a csapadékvíz elvezetésének megoldása, udvari mosdó felújítása, a játszózeszközök felújítása vagy új játszóeszközök beszerzése és az esési terek felújítása, kialakítása, valamint a kerítések, kapuk felújítása vagy cseréje;
· Belsőépítészet: a projekt előkészítése során elvégzett állapotfelmérések alapján 4 feladatellátási helyen szükséges belsőépítészeti munkálatok elvégzése is, melyek a következők:
· Tusculanum Tagóvoda: a feladatellátási helyen szükséges az elavult vizesblokkok és folyósók teljes korszerűsítése, a vízvezetékek, a villanyvezetékek, valamint csatronarendszer vezetékeinek cseréje. A korszerűsítéssel érintett vizesblokkok, folyosók szaniterekkel, bútorok való ellátása, valamint a beltéri nyílászárók cseréje is tervezett;
· Érd Kincses Óvoda Béke tér: az épület elektromos hálózatának korszerűsítése szükséges, valamint az emeleti csoportszobák étkeztetésének megoldására étellift kialakítása tervezett;
· Érd Kincses Óvoda Tündérkert Tagóvoda: klímák telepítése a csoportszobákba;
· Érd Szivárvány Óvoda Hegesztő utca: a magas gyereklétszám következtében szükséges a korábbi iskolai ebédlő átalakítása csoportszobává annak érdekében, hogy az ellátotti létszám megtartása mellett a törvényi előírásoknak megfelelő méretű helyiség álljon a csoport rendelkezésére.
A projekt eredményeként a meglévő óvodai kapacitások megtartása mellett a helyi szükségletekre épülő gyermeknevelést támogató infrastruktúra kerül kialakításra, mely lehetővé teszi a racionális és költséghatékony működést és biztosítja a hatályos jogszabályoknak megfelelő, minőségi feladatellátás infrastrukturális körülményeit.

Fenntartási időszakban a projekttel kapcsolatban üzemeltetésből keletkező költség jelentkezik, melynek  költsége várhatóan megvalósítást követő 5 évben bruttó 2 400 000 Ft



2) Települési programtervben szereplő projekt címe: Ófalusi óvoda felújítása

Forrásigény/támogatás mértéke: 440 000 000 Ft

Megvalósuló szakmai tartalom:

A fejlesztés keretében az Érdi Kincses Óvoda Ófalusi Tagóvodája kerül felújításra, melynek keretében az óvoda épületének funkcionális átalakítása valósulna meg, helyiségek cseréjével, összenyitásával és az épület bővítésével az intézmény használhatóságának racionalizálása, valamint a pályázat keretében kötelezően előírt akadálymentesítés megvalósítása érdekében. A bővítményre tekintettel az átalakítás, korszerűsítés építési engedély köteles tevékenység. Emellett a műemléki védettség és az akadálymentesítési előírásoknak való megfelelés érdekében szükséges a rehabilitációs környezettervező szakmérnöknek/szakértőnek a bevonása a tervezés során.
A funkcionális átalakításon túl energetikai korszerűsítés, vízvezetékek, a fűtés- és a csatornarendszer, valamint az elektromos hálózat és a világítás cseréje valósul meg a költséghatékony üzemeltetés érdekében. 
A beruházás során az udvar felújítása és az udvari játszóeszközök cseréje is tervezett a balesetveszélyes helyzetek minimalizálása érdekében.
A fejlesztés lehetővé tenné a helyi szükségletekre épülő gyermeknevelést támogató infrastruktúra racionális és költséghatékony működésének kialakítását, csökkentené a hozzáférhetőség területi különbségeit és megteremtené az egészséges környezetet és a hatékony nevelés infrastrukturális feltételeit, mellyel elősegítené a társadalmi kohéziót, a társadalmi esélykülönbségek csökkentését.

Fenntartási időszakban a projekttel kapcsolatban üzemeltetésből keletkező költség jelentkezik, melynek  költsége várhatóan megvalósítást követő 5 évben bruttó 2 400 000 Ft



IV. TOP-Plusz-6.2.1 Fenntartható versenyképes városfejlesztés

1) Települési programtervben szereplő projekt címe: Parkvárosi látogatóközpont kialakítása, Öko liget kialakítása, sportfejlesztések

Forrásigény/támogatás mértéke: 400 368 460 Ft

Megvalósuló szakmai tartalom:

A volt napközis tábor kialakítását úgy hajtjuk végre, hogy a korábbi használati céloknak egy magasabb szakmai színvonalat biztosítunk, ugyanakkor funkcióját, működését tekintve jelentősen fejlesztjük az ingatlant.
Egy olyan, elsősorban a helyi és a belföldi turizmusra koncentráló látogatóközpont kialakítása, mely Érd teljes területén található értékek mellett (Minaret, Magyar Földrajzi Múzeum, Ófalusi Pincesor, kaptárkövek, római limes, Beliczay-sziget stb) koncentrál a Fenyves-Parkvárosi értékek és látványosságok bemutatása mellett,s egyben közösség tér funkciókat is kiszolgál úgy kültéri mint beltéri szolgáltatások biztosításával. A cél Érd értékeinek bemutatása az idelátogató turisták, és a helyi lakosok számára is. Egy olyan központ működtetése, mely a várost megismerni szándékozók számára egy kiinduló pont,  a közelében található, gyalogosan megközelíthető területek megismerését tervezők számára pedig gyülekező pontként is funkcionál.
A központ udvarán kialakításra kerülő funkciók alkalmasak a helyi lakosság rekreációs igényeinek kiszolgálására, hozzájárul egészséges életmódjuk fenntartásához, közvetlenül segítve ezzel életminőségük javulását. Célja projektnek a helyi identitástudat erősítése is, ezért a helyi iskolák, nyugdíjas klubok  számára évente egy alkalommal törekedni fogunk hogy bemutathassuk városunk értékeit ezen helyszínen. 

Fenntartási időszakban a projekttel kapcsolatban üzemeltetésből keletkező költség jelentkezik, melynek  költsége várhatóan megvalósítást követő 5 évben bruttó 2 400 000 Ft




Oldal 6 / 8

